钦定古今图书集成/明伦汇编/闺媛典/第166卷 > 朱玨妻傅氏
## 钦定古今图书集成/明伦汇编/闺媛典/第166卷 > 朱玨妻傅氏

按《钱塘县志》：“傅氏，锦衣指挥朱玨妻。玨以祖荫为锦
衣卫指挥，奉表京师，客死。傅年二十一，家破，甫一女
亦散失，依于母家。寻母死，又依其戚吴氏。傅明诗《礼》，
通书史，卓然大家。当巢破卵亡之馀，含哀茹痛，长斋
布服，以终其身。尝曰：‘不幸而后死，得早从先君地下
愿足矣’。有疾，不治而卒，年仅四十。”